तीन साल बाद भी भंडारी के सरकारी अस्पताल में डिलीवरी सुविधा नहीं
क्षेत्रके भंड़ारी गांव में करीब तीन साल से राजकीय प्राथमिक स्वास्थ्य केंद्र स्कूल भवन में संचालित हो रहा है। गांव में अस्पताल होने के बावजूद भी डिलीवरी की सुविधा शुरू नहीं हो पाई है। ऐसे में दूसरे शहर में जाकर डिलीवरी करवानी पड़ रही है। भूमि आवंटन नहीं होने से भवन निर्माण के लिए आने वाला बजट भी हर साल लैप्स हो रहा है।
पूर्व संसदीय सचिव एवं क्षेत्रीय विधायक ममता भूपेश के प्रयासों से तत्कालीन सरकार ने भंड़ारी, दुब्बी, टोरड़ा, नांदरी में लोगों को बेहतर स्वास्थ्य सेवा देने के लिए राजकीय अस्पताल खोलने की स्वीकृति प्रदान की थी। वर्ष 2013 से भंड़ारी गांव में राजकीय अस्पताल एक स्कूल भवन में संचालित हो रहा है। यह स्कूल गांव के ही राजकीय उच्च माध्यमिक स्कूल में मर्ज हो चुका है। करीब दो साल तक तो अस्पताल बिना बिजली कनेक्शन के चलता रहा। इसके बाद कनेक्शन तो हो गया, लेकिन अन्य सुविधाओं को बढ़ावा नहीं मिला। तीन साल बाद भी अस्पताल में डिलीवरी का शुभारंभ नहीं हुआ। यहां गर्भवती महिलाओं का रजिस्ट्रेशन तो किया जाता है, लेकिन डिलीवरी के लिए सिकंदरा, बांदीकुई जिला अस्पताल ले जाना पड़ता है। जिससे लोगों को अस्पताल खुलने के बाद भी सुविधाओं का लाभ नहीं मिल रहा है।
भूमि आवंटन की प्रक्रिया जारी
^सिकंदरानायब तहसीलदार प्रेमराज मीना का कहना है कि राजकीय अस्पताल भंड़ारी के लिए भूमि आवंटन की प्रक्रिया जारी है। संभवतया आवंटन हो भी चुका है। कलेक्टर के यहां से सूची आना शेष है।
^ग्राम पंचायत निहालपुरा सरपंच रेणु देवी बैरवा का कहना है कि दो माह पहले राजकीय अस्पताल भवन निर्माण के लिए भूमि आवंटन के प्रस्ताव तहसीलदार को भिजवाए थे। आवंटन हुआ या नहीं इस बारे में अभी कोई जानकारी नहीं मिली है।
िसर्फ रजिस्ट्रेशन एएनएम को अतिरिक्त चार्ज
^ब्लॉकसीएमएचओ डॉ. सुभाष बिलोनिया का कहना है कि राजकीय प्राथमिक स्वास्थ्य केंद्र भंड़ारी वर्ष 2013 से स्कूल भवन में संचालित हो रहा है। विभागीय भवन के अभाव में लेबर रूम, लेबर टेबिल सहित अन्य व्यवस्थाओं के बिना डिलीवरी करवाना संभव नहीं है। यहां सिर्फ रजिस्ट्रेशन किया जाता है। भूमि आवंटन होने के बाद भवन निर्माण की प्रक्रिया जल्द शुरू की जा सकती है। प्रतिनियुक्ति पर नियुक्त एलएचवी रिक्तपदों को लेकर उच्च अधिकारियों को अवगत कराया जा चुका है। टीकाकरण के लिए दुब्बी सैक्टर से अन्य एएनएम को अतिरिक्तचार्ज देकर काम चला रहे हैं।
राजकीय अस्पताल में एक डॉक्टर, एक एलएचवी, एएनएम, दो कंपाउडर, फार्मासिस्ट, वार्ड ब्वॉय, लैब टैक्नीशियन सहित अन्य पद स्वीकृत है, लेकिन यहां नियुक्त एलएचवी सुशीला शर्मा को गीजगढ़ में प्रतिनियुक्ति पर लगा रखा है। इसी प्रकार उपस्वास्थ्य केंद्र डोलिका, राजवास, गुर्जरबाड़ा गुर्जर बैराड़ा में एएनएम के पद रिक्तचल रहे हैं। जिससे गर्भवती बच्चों का टीकाकरण प्रभावित हो रहा है। निहालपुरा उपस्वास्थ्य केंद्र पर नियुक्त एएनएम को ही राजकीय अस्पताल में टीकाकरण के लिए नियुक्त कर रखा है।
नहींहुआ भूमि आवंटन
तीनसाल से स्कूल भवन में संचालित राजकीय अस्पताल के लिए भूमि का आवंटन नहीं होने से चिकित्सा एवं स्वास्थ्य विभाग द्वारा भवन निर्माण की प्रक्रिया ठप पड़ी हुई है। विभाग सूत्रों का कहना है भूमि आवंटन के अभाव में हर साल भवन निर्माण के लिए आने वाला बजट लैप्स हो रहा है।
सिकराय. राजकीयप्राथमिक स्वास्थ्य केंद्र।
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva